Tässä Jerusalem uutiset ja Pekka Sartola. Oikein hyvää lauantai-iltaa.
Uutisaiheitamme tänään;
Israel allekirjoitti viime viikonloppuna laatuaan ensimmäisen sopimuksen -
maakaasun toimittamisesta pohjoiselle naapurilleen, -
jonka kanssa se on teknisesti edelleen sodassa ja jota pidetään -
teknisesti ottaen, edelleen vihollisena. Mediakanava 12 raportoi sunnuntaina.
Apuun tarvittiin amerikkalainen diplomaatti Amos Hochstein, -
jonka neuvottelema sopimus tarkoittaa, että Israel siirtää -
maakaasua Leviatanin kentältä ensin Jordaniaan, -
jota kautta se siirtyy Syyriaan ja edelleen Libanoniin.
Libanon kamppailee selviämisen ja talouden romahduksen välillä, -
jonka vuoksi peruselintarvikkeiden, polttoaineiden, sähkön ja kaasun -
hinnat ovat nousseet pilviin.
Pulaa on koettanut helpottaa osaltaan myös Iranin hallituksen tukema ja -
toimiva terrorijärjestö Hizbollah, joka on tuottanut maahan pienehköjä eriä
iranilaista raakaöljyä, yrittäen samalla vahvistaa Iranin vaikutusvaltaa.
Israelissa tämä sopimus nähdään eräänä keinona vähentää -
Libanonin riippuvuutta Iranista.
Se on selvästi Israelin lisäksi, myös Yhdysvaltojen etu.
Israel toimii mainitulla tavalla, vaikka heidän ja Libanonin välejä hiertää -
kiista maiden välisellä merialueella olevan kaasukentän omistuksesta.
Itävallan pääkaupungissa Wienissä käytävät neuvottelut -
Iranin ydinaseohjelman lopettami- sesta ovat ajautumassa vaikeuksiin.
Molempien osapuolten neuvottelevat virkamiehet -
palasivat kotimaihinsa konsultointia varten.
Iranin median mukaan neuvottelut ovat nyt sellaisessa vaiheessa, -
jossa neuvoteltavat asiat on tarkoitus saattaa sanoiksi sellaiseen muotoon,
joka ei anna porsaanreikiä kummallekaan kieliryhmälle.
Näin kävi vuoden 2015 sopimuksen kohdalla, -
kun Iran tulkitsi omalla tavallaan ballististen ohjusten kehittämistä, -
väittäen sopimuksen sanamuodon antavan sille oikeutta toimia näin.
Iran vaatii myös Yhdysvalloilta takeita siitä, että maan seuraava presidentti -
tulee myös noudattamaan nyt mahdollisesti solmittavaa sopimusta, -
asiaa, joka on Yhdysvalloille mahdotonta hyväksyä.
Sekä Yhdysvaltojen, että myös Ranskan ulkoministerit toteavat, -
että neuvottelut etenevät aivan liian hitaasti ja että -
sopimuksen saavuttaminen saa olla enää muutamien viikkojen päässä, -
muussa tapauksessa esiin otetaan muut keinot.
Viikko sitten lauantaina, 15. Tammikuuta, -
aseistettu mies hyökkäsi Colleyvillessä, Teksasissa sijaitsevaan
Beth Israel seurakunnan synagogaan, ottaen panttivangeiksi -
synagogan rabbin, sekä neljä muuta paikalla ollutta ihmistä.
Muutaman tunnin kuluttua kaappaaja päästi yhden panttivangeista -
vapaaksi, mutta viestitti samalla viranomaisille, -
että hän surmaa loput, jos hänen vaatimuksiinsa ei suostuta.
Kaappaaja, joka oli Iso-Britannian kansalainen, -
44-vuotias islamisti Malik Faisal Akram, -
ilmoitti vaatimuksenaan, että viranomaisten on vapautettava -
vankilasta naishenkilö nimeltä Aafia Siddiqui.
Hän on korkeasti koulutettu neurotieteilijä, Pakistanin kansalainen
ja istuu elinikäistä vankeustuomiotaan teksasilaisessa vankilassa.
Hänet tunnetaan lempinimellä Lady al-Qaida, sillä vuonna 2003, -
kaksi vuotta New Yorkin WTC torneihin tehdyn iskun jälkeen, -
hän meni naimisiin Al-Qaidaan kuuluneen -
sheikki Khalid Mohammedin veljenpojan kanssa.
Hänet taas tunnettiin eräänä mainittujen iskujen järjestäjistä.
Kaappausdraama päättyi lopulta, Yhdysvaltojen liittovaltion poliisin, -
FBI:n erikoisryhmä SWAT`in tunkeuduttua synagogaan ja -
syntyneessä tulitaistelussa kaappaaja sai surmansa.
Kaikki panttivangit vapautuivat vahingoittumattomina.
Ei uutislähetystä ilman koronaa.
Jättimäisen lääkeyhtiö Pfizerin muutamia viikkoja sitten lanseeraama
ja juuri koronavirusta vastaan tarkoitettu pillerivalmiste -
nimeltä Paxlovid, on saanut aikaan erittäin positiivisia tuloksia.
Israelilaisen Maccabi Health Servicen mukaan, -
yli 92 prosenttia koronaviruspotilaista on parantunut, -
eikä yksikään pillerihoidon aloitta- neista ole tähän mennessä kuollut.
Pillereitä otetaan kaksi kertaa päivässä viiden päivän kuurina, -
ja tulokset ovat alkaneet ilmetä jo heti ensimmäisen päivän jälkeen.
Vain alle kymmenen prosenttia on kokenut jonkinlaisia sivuvaikutuksia,
joiden vuoksi hoito on keskeytetty.
Mitään pitkää seurantaa ei kyseisen lääkkeen vaikutuksista ole vielä.
Pfizerin Paxlovidia on ehditty antaa vasta alle tuhannelle potilaalle, -
mutta jo niidenkin perusteella viranomaisilla on syytä positiivisuuteen
hoidon helppouden ja nopean vaikutuksen vuoksi.
Sopimus kolmen uuden sukellusveneen ostamisesta -
Saksasta Israelin laivaston käyttöön, -
voidaan allekirjoittaa mahdollisesti jo ensi viikolla.
Walla-mediatalon mukaan, puolustushankintoja valvova -
ministerikomitea kokoontui viikko sitten sunnuntaina keskustelemaan -
kolmen Dolphin-luokan sukellusveneen kaupasta, -
jotka Berliini oli alun perin hyväksynyt jo viisi vuotta sitten.
Sukellusveneiden kustannukset ovat arviolta 1,5 miljardia euroa, -
eli noin 5,3 miljardia shekeliä, -
josta kolmanneksen rahoittaa Saksan hallitus.
Israelin laivastolla on tällä hetkellä viisi Dolphin-luokan sukellusvenettä.
Mainittuun hankintaan sisältyy vielä mahdollinen optio -
neljännestäkin veneestä.
Tämän luokan sukellusveneiden toiminta-aika on noin 30 vuotta.
Ne ovat erittäin monikäyttöisiä ja niiden aseistuksen uskotaan kuuluvan
peräti 16 erityyppistä, myös ydinkärjil- lä varustettua torpedoa tai ohjusta.
Iran on luonut animaatioelokuvan, -
joka kuvaa Yhdysvaltain entisen presidentin Donald Trumpin -
kimppuun golfkentällä hyökkäävää droonia.
Elokuvan väitetään tehdyn osana kansallista kilpailua -
Iranin vallankumouskaartin Al-Quds-joukkojen -
entisen komentajan Qassem Soleimanin kuoleman muistoksi.
Kyseinen tapahtuma sattui kaksi vuotta sitten Bagdadissa, Irakissa, -
jonne kenraali Suleimania kuljettanut kone oli laskeutunut, -
ja kenraali itse istuutunut häntä odottaneeseen autoon.
Autoon ammuttiin ohjus Yhdysvaltalaisesta -
Predator lennokista silloisen presidentti Trumpin käskystä.
Kenraali Suleimanin ohella iskussa menehtyi -
useita muitakin Iranin liittolaisia.
Presidentti Trumpin mukaan, Qassem Soleimani oli vastuussa -
sadoistatuhansista kuolemaan johtaneista iskuista ja terroriteoista,
jotka olivat vuosien saatossa kohdistuneet niin Yhdysvaltojen kuin
useiden muidenkin maiden kansalaisiin.
Kyseinen animaatiovideo näytettiin Iranin korkeimman johtajan -
Ali Khamenein virallisella verkkosivustolla.
Siinä näytettiin Trumpin pelaavan neljän muun henkilön kanssa golfia -
Floridassa, kun pieni kauko-ohjattu auto-drooni lähestyy häntä.
Kuvaruutuun ilmestyy Soleimanin kuva ja Trumpin puhelin soi -
ja hän lukee sieltä viestin ”kosto on taattu.”
Iranin uusi presidentti Efraim Raisi oli määrännyt Trumpin asetettavaksi -
syytteeseen tappamisesta jo aiemmin tammikuussa.
Samalla hän varoitti myös kaikkia muita Yhdysvaltojen johtajia; -
älkää epäilkö, etteikö koston käsi tule esiin umman hihoista.
Umma puolestaan tarkoittaa koko maailmanlaajuista -
islamilaista yhteisöä, eri uskonsuunnista riippumatta.
Sitten hieman erikoisempaan aiheeseen.
Gazaa hallinnoiva Hamas väittää, että heidän kommandosukeltajiensa -
kimppuun on käynyt sionistidelfiini, joka oli varustettu -
erityisillä sukellustaisteluun sopivilla välineillä.
Palestiinalaismedia Al-Qudsin mukaan Israelin laivaston turvallisuusjoukot -
käyttivät koulutettuja delfiinejä jah- taamaan Hamasin sammakkomiehiä,
aseinaan näillä, Hamasin mukaan sionistidelfiineillä, oli -
kaukosäätimellä varustettu kamera ja ase, -
jolla pystyttiin ampumaan harppuunatyyppisiä ammuksia.
Samaisen Al Quds-median mukaan, Hamas oli onnistunut vangitsemaan -
jo vuonna 2015 tällaisen sionistidelfiinin.
Hamas-järjestöä ei ole milloinkaan tunnettu eläinystävällisenä -
mutta tässä tapauksessa he asettuivat puolustamaan delfiinin oikeuksia -
väittäen, että siltä oli riistetty tahto ja arvokkuus, -
kun Israelin joukot muuttivat sen murhaajaksi.
Kyse ei ole suinkaan ensimmäinen kerta, kun Israel saa syyt päällensä -
erilaisten merieläinten tekemisistä. Kymmenisen vuotta sitten -
Egyptin viranomaiset syyttivät Israelin Mossadia siitä, että hait olivat -
tehneet hyökkäyksiä turisteja kohti Sharm el-Sheikin alueella.
Samoihin aikoihin sekä Saudi-Arabia että Turkki -
ottivat kiinni korppikotkia, joiden he epäilivät vakoilleen Israelin hyväksi.
Tarkempi tutkimus osoitti kyseessä olleen -
vain seurantalaitteilla varustettuja lintuja.
Asiaan kuuluvien ja perusteellisten kuulustelujen jälkeen, -
linnut todennäköisesti todettiin syyttömiksi ja myös vapautettiin.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola